정조 21년
京外儒生生員兪益柱徐有望權丕應徐稷修李勉重李世述趙相羽李楨彬李泳洪聖肇閔哲儒趙光溫柳煥謙尹行敬尹行澈李如愚姜忠永安周彬權實韓用諴朴馨天許大熙閔種吉金國鉉尹象烈鄭國輝朴圾李敏哲吳慶觀柳汶龍李英玉李永晉徐有聲進士金炳翼尹匡烈李在誠權燁李後秀安光集安光宇金義鎭李大圭柳漢玉李復心崔禎勳姜守默安榮申百祿閔祖榮尹舜欽金煥奎韓庭維李述明兪孟柱林星鎭許東履李基崇南履默李漢德任希季任弘常南鼎寬李永甲嚴喆朴宗德李誠儉金重淳金碩鉉兪豐柱金錫箕許明周鳳祥柳最完洪鼎簡金載駿金鎭申在明李道永權馥宋文晦李靑孫秉魯鄭夏榮金學淵幼學申相一鄭鳳翼申思孝鄭鳳命申思穆申思默吳顯泰吳顯敞郭瑾金一精郭日柱金正宅金敬祖金敬一郭孝謇金壽寬郭漢一李陽雨朴就新李燧朴敏國李陽植朴衡坤李天極朴師復李畢李奎朴尙敦琴相華李應和趙興汴李克復宋啓海姜奎燦姜奎煥姜大雋姜復雋姜一雋河敬範姜世雋河鎭燮南奎郭守中郭守天李宇魯周應漢黃在重趙思默趙元奎周浣姜在新姜在明姜鼎煥安景梅安景植安景楫黃濬黃潝黃澈黃湜黃濯黃尙鎭黃尙容安漘安復安淑安昌海安弘器安弘德安宅彦安宅允安宅元李能一李陽徵李潤咸李有章李有學李潤玉李潤綱李潤德李潤智崔朴廷燁朴弘澤朴弘漢金華範金復東金復穆金復元金相彬金亨彬李挺林金徽範李挺兆金之範李挺漢金汝器李挺馥李錫年李恒金汝年李熙年李崑年李秀完李秀錫金宗玉張得矩金宗率張敬穆金宗迪張敬邦金守範張敬九都尙鎬呂齊郁呂齊頀呂源行呂宜郁呂宜聞呂宜載呂齊黯朴興華宋應聖宋應龍郭瓊宋錫徹宋應明李恒運李春運李東楗李東柱李喆壽李挺世李光世李性良李敏憼李浩鎭李師鎭李宜垕李敏行李光運李開運李復運李普運李相運李師健李師休李重穆金奎宅琴撚黃復源李用中李世樑李東燖安會極金曾鍊金應鍊金式鍊金龍翼金道憲鄭明簡金相運鄭喜簡金龍慶宋應麟金繼濂宋圭錫金胄延金弘弼黃志仁金永天金稷烈金翊烈金始珏金抗申遇沃朴師采琴宅心朴承元丁達祖裵光益權必綸金始一金絡宋庠億金利鍊金來鍊權益銓金權益中李慶淳權益東黃志大琴益心金坦安恂郭思禎李審機李慶會朴師仁金學濂李寶顯趙志道起玄道朴金相燮朴春斗許混金相謙裵憲朝李東九趙翼永林秉喆李日顯申永模安宅鼎安永壽安光僖李文容李憲中金可淳洪時燮趙鎭永尹行勉趙吉永金錫喜金魯廣吳慶學朴禎源金錫箕李儀逵林永會李錫杓孟文遠趙在晃黃在中李魯巖李魯端李秉深元在亨金䥐李偉祜李在沼李鍾穆徐有任朴宗儀權度應南周九黃銓柳仲麟洪栴柳伯麟申錫耆兪南柱兪定柱沈翊泰沈鈺李昌植尹奎鉉尹鼎烈洪義泳沈樂游徐震淳鄭胤錫李勉膺尹大烈徐相祿金孝根金有根金履秀趙在翼趙洛源金履綱金熙淳柳煥升金善根尹致頀尹致臣尹致慶金在安李箕樂李羲肇李羲升李羲斗金在壽李垕李英峻李仁燁尹光厚李羲萬洪胄淵洪祖淵申光誨申光謹金鏐申在業李鐸遠申在正李憲遠申在夏李慶遠李心遠李勉求林碩鎭林宅遠林擎遠李鍾璞李鍾玉李敬元洪龍弼洪濟簡李海範金愿金在新洪秀敬李鼎完申弘善申友善趙錫仁李庭堅曺錫正曺始振吳泰儉李壧李冕會申夔朝李光正李玄永朴英壽李李寅頊李慶會李鼎耇李鼎寬琴際運郭孝恪朴光履朴光震朴光正朴光益徐聖浩徐弘復朴春亨張壽弼申璉李重翰李重泰李重璧朴銓朴增瀚李衡殷李恒吉李觀吉李復吉朴必濟朴景熙朴祖赫朴成彦朴東煥朴良孝朴光翰朴泰純朴霖李之翰李衡燮李碩權朴宗德朴潤德金再成金顯彧金垽李景泰李仁榮李仁煥李弘儉李錫虎李錫圭李嵩堅曺曾臣曺漢文曺可駿朴思淳南履錫任九常嚴任季常任百宗南濡盧植朴大淳朴在聞李德中李陽貞柳星權柳尙臣柳必權柳榮權李健中李徵泰鄭煥重安湜安沃安潢盧泳盧命參盧命成全弘毅全德興辛德錘全宅溟全德裕全弘楫全弘鳴全宅源安啓津曺弘默朴始林李遂萬朴厚林朴春苾朴春英劉煒金敬悳鄭光璉張思晉鄭儼朴希曾朴必儉金熙烈李漢成孫重遠金致大孫重遇琴興運黃觀大李元默李維默李綱默李玄默李長澤姜灄李世慶洪起鵬李壽權李浩直曺淡盧章頊尹致吾曺應彬尹致堯安瑢重李馨復金呂重李廣烈郭明修河必潢姜璍楊漢復盧泰惺金湙麗盧尙誠河益洪李田龍尹邦覺河必覺尹世銓郭思彦尹廷燦郭思精尹相宇盧俊光李柱泰姜聖周盧孝一洪濟榮洪時榮嚴載嚴燾嚴蓍柳之和柳之習李儒英李儒龍李基載南履綏南履升南履吉南履愚南養寬南喆寬鄭遂弘鄭遂大鄭翼烈鄭時弘鄭時養任百豐任百謙任殷祥任存常任禹常任希兢魚用九申在復趙津李恒九金鍾眞任綏李昌錫南駿聲趙瀷沈能喆金學淳李龍秀魚在瓚黃基南沈能秀金基敍李鳳秀趙在昉申在徹李鶴秀沈能聞李驥秀申在植徐有儼張錫憲權瑞應李寅傳李義定申在邦申光訓洪在敏洪胤祚朴宗復沈廣鎭徐台鎭愼昌烈徐公輔金思靑金思黃金思玄尹致元金思皓曺聲振李勉初朴宗輿鄭毅容李度明李度衡洪祖榮洪錫榮徐胤輔徐兢輔李儀逵韓濟權韓宅權李象祜李重源申㬘彬李敦膺申旭彬兪春柱申晢彬李惟榮李惟慶具重榮申游李在寅兪衡柱鄭東晏徐能輔兪晥柱韓用鏶韓用鉉魚在璜魚在修魚在寬尹謙基韓用弼李載玉韓公裕曺定振林允喆趙雲路趙雲躋趙雲龜趙雲羽趙雲翮李震華姜奎彬趙泰運趙弘毅趙元極趙元瞻趙復趙泓趙重常趙重南趙洹趙溵趙汶趙元普趙泰鎭趙遠鎭趙義鎭李效孟李尙孟李義孟李挺孟朴宗泰朴宗儒朴宗赫朴夢碩安慶濂安慶稷安慶邦安慶億趙廷翰朴世爀朴馨喆朴馨九朴馨遠朴馨天趙榮益趙榮仁趙榮基趙重靖趙光鍵趙重遂趙光趙光鍊李漢燁李熙燁金相說李輝震金燦柱裵憲謨權宅南李慶涑李成顯金用賢權益亨琴活心權𧬪李慶隆黃時貞李審經安相九李命植李錫龍李慶祖黃志益安三達李龍贊權益休金相洛安範熙朴利仁權㸁朴晬仁黃南實李世梁黃志安許𨯶黃志尹金重玉金相綸黃周大黃志默李時熙金相經安一熙南有極朴周元南喆中南履默南履度柳之翊任希耇任希養任希若趙雲緖沈萬鎭金箕敍沈兢之洪惠燮沈魯英沈祜泰李喜愚李應秀尹性鎭兪重柱李益秀安聖瞻沈魯膺洪純浩洪己燮朴文煥洪義燮李勉繼沈魯成吳衡秀沈衡泰林翰鎭朴宗薰洪仁燮趙啓煥權中淸申大翕申在緯申在修申在廷李魯峻具㢍具陽元李憲祖曺光迪閔百忍李挺賢李弘一許嵂李正臣李益新安允石沈一奎李亨植李東旭李台應姜錫甫許潾鄭肅容朴永喆鄭世喬宋天圭沈毅鎭尹种尹榮遠兪杞柱金銘兪碩柱金鍑宋欽性洪秉謙金樂淵李英玉洪秉健洪容默尹春植韓用五洪世榮洪樂衍金鐄兪文柱兪民柱兪紳煥申縉洪秀臣李在定李文絢徐元始朴之洙李弘迪朴鼎泰朴鼎篆朴鼎璡安珹重安瑍重安景商朴泰春許勳蔣鉉李杙李儒寬孫是龍李秉圭李導李羲周錫洛崔溟羽李永建曺廷翼李文能周繼業宋持泰等疏曰伏以道德也忠節也卽世敎之所由興也人紀之所由立也其本則一出於孝夫孝也者爲仁之本而仁爲萬善之長孝是百行之源也是以善其始者必有以裕後繼其跡者亦有以趾美是猶源深而流長表端而景正祖而裕後孫而趾美則此所謂世修其德而世德之家允爲昭代之瑞者也自古聖王必於斯而扶植崇奬貤贈而榮之俎豆而尊之所以立人紀而敦世敎也竊伏觀我朝祠院之設殆乎郡邑相望列聖朝扶奬培植之典褒崇報施之擧猗歟摯矣逮至聖上臨御尙賢褒節之盛德至意卓越百王無遠而必屆雖微而必擧獨此一門踵美八賢竝配之高麗侍中成松國妥靈之院則尙稽朝家表揚之典豈勝士林欠缺之忱也哉臣等謹按松國孝行錄則松國是昌寧人也父爲中尹朝正于松京死于邸松國奔焉將載柩而返也哭而痛曰爲人子而父病不知父沒不視吾寧躬負父屍少洩至限遂屛轝負行至十數日至昌寧界適天大雪止宿於靑山院曉而雪霽將復登程有虎跡帀于柩側無自來而有所去異而躡之西至麥山絶絶處雪消一席有若開壙於是葬焉遂爲吉兆至今傳以爲孝感未幾通仕籍而官至侍中云其後數百年間孝子忠臣碩輔醇儒相繼輩出樹倫常於千秋賁文治於一代菀爲聖朝之名家西山之蔡東萊之呂不獨專美於異代嗚呼發淸流於深源求端形於正表者豈不信歟肅廟壬辰多士倡義亟就麥山之北勿溪之上建祠以享松國英廟己酉卽祠爲院仍以七世孫承旨忠文臣三問參奉臣聃壽九世孫文貞臣守琛司贍寺正臣運縣監臣悌元十五世孫縣監臣允諧文簡臣渾配而侑之當宁丁未又以守琛之弟贈直提學臣守琮追配焉又以松國之玄孫高麗直提學臣思齊六世孫都摠管臣勝追配焉蓋三問遭値靖難盡忠所事節比夷齊義竝方景肅廟英廟旣復其官又立其祠愍節之額忠文之諡長第宣賜且我殿下興感於輦路煥宸藻而酹之築壇於莊陵配忠靈而享之曠世之盛典畢擧而無餘憾矣聃壽三問之再從弟也及其父校理臣熺辭連靖難之獄竟至刑配而復不見天日以終其身與金時習南孝溫諸人竝稱生六臣肅廟朝建院于咸安宣以西山之額當宁壬寅贈秩易名恩榮略同於三問矣守琛早遊先正臣趙光祖之門得其嫡傳至孝之行高蹈之操稱美於先正臣李滉所撰之墓文列聖朝屢贈至右議政後之學者仰之若景星慶雲此乃據實也守琮趨向端正見識高明父葬廬墓三年躬執祭奠之具先正臣趙光祖每論當世士必以守琮爲首左贊成臣金安國題其墓曰節孝與兄守琛竝享于坡山書院運是守琛之從弟而不屑爵祿高尙其志淸風姱節能使頑廉而懦立宣廟賜祭之文有曰謙抑自藏衆善之集又曰百代之下人皆瞻仰大哉王言寵褒備至亦已享於報恩書院悌元卽聃壽之從孫也纔成童有志聖賢之學絶意外誘精思力踐主司上其孝朝廷擧其賢宰報恩而旣歸邑人編敍善政爲之書而行于世亦配于公州忠賢之院允諧乃運之從子而隱居求志其學一於力行先正臣李珥薦于朝之言曰逸民之有才德者每朝命至輒閉門不出配食於尙州書院渾以守琛之子其學一以考亭爲法功程嚴密道德純備繼前開後爲世儒宗仁祖朝配食于坡山肅廟朝從祀于聖廡思齊際我朝之受命入於萬壽山名子以杜杜門晦跡矢死靡改感而相從者七十二人世號其居曰杜門洞英廟幸松京設壇致祭立碑紀實當宁癸卯先從曺林孟三賢名姓之著聞特建表節祠而妥享猗歟我聖明褒忠之規曠世之感莫不慕仰而欽誦近日守臣請以思齊竝躋表節祠而大臣獻議無異辭焉勝與子三問同日殉節父子之名與日爭光而肅廟復其爵當宁辛亥贈以贊成諡以忠肅業已享於魯恩之院我聖朝扶植世敎崇奬道義之典至矣盡矣臣等無容更爲辭焉第伏念宣額之擧恩禮則鄭重事體則難愼除非學問道德之深造兼備未敢輕易議到而自古及今歷數其當之者則雖以一節之判一行之著或在祠院獨享之列或蒙華額特賜之寵豈不以尊德衛道固出治之大本褒忠奬孝亦礪世之重權歟今距松國之世幾五百載矣文獻旣不足徵則其學問之造詣道德之成立固難臆料其淺深而若以信蹟之所載論其誠孝之所感神天默佑符驗昭著如右所陳夫孝也忠也本非二致分而言之均之爲一節一行未足爲全德成道而移而盡之則爲忠爲節推而行之則爲道爲德忠臣之求必於孝子之門賢人之作亦自孝行而始矣幸値我殿下孝理之治八域含生之類日遷善而不自知則惟此松國之孝閱百世而不泯者亶合褒之以崇典而況乎精英鍾于一家休美毓於後嗣以言其節義則炳曜聖世如彼其卓然以言其道德則矜式斯文若此其炳然此莫非積孝成仁之餘慶所發也當時人士以秉彝同得之性起前代慕仰之心設院而薦俎豆祖孫合享群賢列躋已垂百年之久斯擧非但往古之所未聞也抑將來世之所罕有則宜蒙朝家曠感之典崇報之恩而美額之寵頒迄于今闕焉此殆由於院在嶺外無以自達而其爲衿紳之所慨惜世道之所欠闕容有極哉且十賢或已主享於祀或曾躋食於院擧蒙揭額之殊典至於渾又腏文廟之侑則今於所配之院雖無華扁之頒之忠之德豈復有損益而若推衆賢享先之誠則以松國之賢祖爲之主享而獨無寵錫之額號惟彼不昧之精靈豈不㥻然於冥冥之中而其所以默祝二字之遙宣用飾一院之賁揭者必不後於臣等區區慕賢之心然則雖於諸賢各有已賜之額今就此院寧嗇特宣之恩也哉嗚呼積累十世生此群賢樹人紀於幾墜扶世敎於將廢惟孝與忠昭布史冊則其所以克昌家聲叶贊邦化者非比尋常事業之可比也初無院享之擧則已矣俎豆之設幾近百年旣入於太學之錄又載於春曹之案是院之創雖不出於朝家之指揮仍祠爲院亦已徹於宸嚴之聰聽而所闕者一額則惟天之所報者若是其篤而朝家之所施恐有所慊矣伏聞國初以金克一居喪至孝嶺人建院而享之以其孫正郞臣馹孫正言臣大有配之顯廟辛丑特賜紫溪號而寵之以聖朝重賞爵簡恩禮之治規猶侈異禮者豈徒然哉一則爲克一之孝也一則爲兩孫之賢也將以興勸於來世觀感於八方也夫官爵是命德之器而祠院卽享賢之所也有其爵者必得美諡有其院者必得華額以松國而言則旣有俎豆之薦矣享其禮者豈靳是額乎以群賢而言則已膺祠院之扁矣施於彼者何惜乎此歟抑又方之於克一克一之所已得於聖祖者松國豈不得於今日也哉松國克一均是孝也而賢孫之儀於王家者不翅五六倍於馹孫大有則以我聖上繼述之孝儀式之德仰遵顯廟已行之美憲俯循微臣尊賢之至懇亟允華額之請俾燿丹楣之揭則豈惟士林之聳瞻實爲聖朝之盛擧矣臣等無任云云省疏具悉爾等之請可見士論之同然而宣額自有受敎禁令之敬載掌故除非事蹟之合於述志如一二祠院者不敢輕擧爾等退修學業